Ansøgning om kommunegaranti for lån i KommuneKredit fra Hinnerup 
Fjernvarme A.m.b.a. 
Sagsfremstilling 
148.                Ansøgning om kommunegaranti for lån i KommuneKredit fra Hinnerup 
Fjernvarme A.m.b.a. - Åbent 
  
  
SAGENS INDHOLD 
Hinnerup Fjernvarme A.m.b.a. søger om to kommunegarantier til optagelse af lån på henholdsvis 3,0 mio. kr. og 
7,34 mio. kr.  
  
Lånene skal finansiere en varmepumpe og udvidelse af fjernvarmeforsyningsområdet til [adresse] og Vitten. 
  
VURDERING 
Varmeforsyningsloven giver kommuner hjemmel til at give garanti for lån optaget af varmeværker. I henhold til 
lånebekendtgørelsen henregnes lånene til en kommunes låntagning. Da der er automatisk låneadgang til de nævnte 
investeringer, kan Favrskov Kommune stille de ansøgte kommunegarantier uden fradrag i kommunens låneramme 
og uden deponering. 
  
Byrådet besluttede i 2011, at der ved garantistillelse for forsyningsselskaber skal opkræves et fast engangsbeløb i 
form af en stiftelsesprovision på 1,5 % af lånebeløbet. Beslutningen om en stiftelsesprovision tog bl.a. udgangspunkt 
i, at en række kommuner havde valgt samme praksis. 
  
Byrådet behandlede 25. august 2015 revisionsberetningen vedrørende regnskab 2014. I revisionsberetningen 
fremgår det, at der i de senere år har været tvivl om hvordan provision ved garantistillelse for forsyningsselskaber 
skal opkræves.  
  
Opkrævning af garantiprovision er præget af en række antagelser og få klare regler. Lovgrundlaget er ligeledes delt 
mellem forskellige myndigheder, der varetager forskellige hensyn, herunder især EU’s statsstøtteregler og 
kommunalfuldmagtsreglerne. I den nye varmeforsyningslov, som blev vedtaget i maj 2015, fremgår det således at 
kommunegarantien kan stilles i overensstemmelse med EU’s statsstøtteregler. Ifølge oplysninger fra KL er det dog 
uafklaret om fjernvarmeområdet er omfattet af EU’s statsstøtteregler.  
  
Som en følge heraf arbejder KL på en generel vejledning, som dog først forventes klar i starten af 2016.  
  
 
Byråd 
27. oktober 2015 
Sagsnr. 710-2015-
43195 
Dok.nr. 710-2015-
296325 
Sagsbehandler 
DPLFRI 
  
Tidl. politisk behandling 
  
Forventet sagsgang 
ØK, BY 
Lovgrundlag 
Bek. om kommunernes låntagning og 
meddelelse af garantier m.v., 
Varmeforsyningsloven og EU´s statsstøtteregler 
Det er KL’s opfattelse, at det er grundreglen, at der skal opkræves provision, hvis en kommune stiller lånegaranti for 
et forsyningsselskab. Provisionen skal fastsættes på markedsvilkår og efter en individuel vurdering. En kommune 
kan på den baggrund således ikke fastsætte generelle retningslinjer for opkrævningen af provisionen. Det er 
ligeledes KL’s opfattelse, at provisionen som hovedregel bør opkræves løbende som et årligt bidrag. 
  
Derfor anbefaler Job og Økonomi, at Favrskov Kommune fremover som udgangspunkt opkræver garantiprovision til 
forsyningsvirksomheder som et årligt bidrag.  
  
Der verserer en sag mellem en kommune og to private fjernvarmeselskaber vedrørende kommunens 
handlemuligheder i forhold til garantier, der er givet på et forkert grundlag. Det fremgår af sagen, at kommunen gav 
garantierne uden garantiprovision. Kommunen valgte som en konsekvens heraf efterfølgende at opsige garantierne. 
  
Byretten gav 14. juli 2014 fjernvarmeselskaberne medhold i, at de allerede meddelte garantier ikke skulle ændres 
bl.a. med henvisning til, at fjernvarmeselskaberne i god tro har indrettet sig på den tidligere beslutning. Sagen er 
anket til landsretten. Hvis landsrettens dom ændrer byrettens afgørelse vedrørende tidligere afgivne garantier, vil der 
blive fremsendt en sag til Byrådet. 
  
Vurdering af garantiprovisionens markedsværdi og størrelse kan bl.a. foretages ved at undersøge eksisterende 
praksis i andre tilsvarende sager. Eksisterende praksis viser, at garantiprovisionens størrelse varierer fra kommune 
til kommune. Efter KL’s oplysninger opkræver kommuner med en årlig provision mellem 0,3 % og 1,5 % for 
garantistillelsen til fjernvarmevirksomheder. Hovedparten af kommuner opkræver dog mellem 0,5 % og 1,0 %.   
  
Som tidligere nævnt kan varmeforsyningsloven medføre, at en kommunal garantistillelse på fjernvarmeområdet er 
omfattet af EU's statsstøtteregler. Det betyder at der som minimum skal opkræves en årlig garantiprovision på 
mellem 0,4 % og 6,3 %. Sanne Søndergaard størrelse afhænger af, hvilken kreditvurdering virksomheden kan opnå. 
Virksomheder med en stærk betalingsevne, som kan opnå en kreditvurdering på A-niveau, skal som minimum 
opkræves en årlig garantiprovision på mellem 0,40 % og 0,55 %.  
  
Job og Økonomi har gennemgået de konkrete anlægsprojekter, [adresse] regnskaber og budget, 
Energitilsynets prisstatistikker for sammenligning af priser med værker i området og på landsplan, og udviklingen af 
Hinnerup Fjernvarmes priser de seneste år. Det vurderes på baggrund heraf, at kommunens risiko ved at give 
garantierne til [adresse] er lav. 
  
[adresse] har i mail sendt til nogle af Byrådets medlemmer 16. september 2015 ligeledes fremhævet, at 
forsyningsselskaber med tilslutningspligt har en meget høj rating (kreditvurdering). Mailen er vedlagt 
sagsfremstillingen som et bilag.  
  
Denne vurdering understøttes af, at Dansk Fjernvarme overfor KL har oplyst, at hovedparten af de danske 
fjernvarmeselskaber vil kunne opnå en kreditvurdering på A-niveau. Oplysningerne er baseret på en undersøgelse af 
en markedsbestemt garantiprovision for fjernvarmeselskaber, som Dansk Fjernvarme har fået udarbejdet. 
Undersøgelsen bygger på en vurdering fra tre kreditinstitutter. Undersøgelsens resultater indikerer, at 
fjernvarmevirksomheder i bynære områder har en lav risiko, som kan sidestilles med, at virksomhederne har en 
stærk betalingsevne. 
  
Job og Økonomi vurderer på den baggrund, at den årlige garantiprovision, der opkræves i forbindelse med de to 
kommunegarantier på henholdsvis 3,0 mio. kr. og 7,34 mio. kr., bør udgøre 0,40 % af restgælden på de to lån ultimo 
regnskabsåret.  
  
Investeringerne medfører en takststigning i 2016 på 5,67 kr. pr. MWh inkl. moms. Det variable bidrag udgør før 
takststigningen 381,25 kr. pr. MWh inkl. moms. 
  
Selve projekterne er tidligere godkendt. Byrådet godkendte 24. juni 2015 tilslutningsprojektet vedrørende udvidelse 
af [adresse] forsyningsområde. Projektet vedrørende varmepumpen blev godkendt på møde i [adresse] 
og Miljøudvalget 10. september 2015. 
  
ØKONOMI 
Hinnerup Fjernvarme har indhentet tilbud fra KommuneKredit på begge lån. Der ønskes optaget fastforrentede 
aftalelån med løbetid på henholdsvis 15 og 20 år. Renten udgjorde på tidspunktet for tilbuddet 1,80 og 1,85 % p.a. 
  
[adresse] påtager sig en samlet garantiforpligtelse for lånene på 10,34 mio. kr. 
  
Ved den nuværende praksis, hvor der opkræves et fast engangsbeløb i form af en stiftelsesprovision på 1,5 % af 
lånebeløbet, vil udgiften for fjernvarmeselskabet udgøre 155.000 kr. 
  
Ved opkrævning af en årlig garantiprovision af restgælden ultimo regnskabsåret på 0,4 %, vil den samlede 
forventede udgift i låneperioden for fjernvarmeselskabet udgøre 335.000 kr. (nutidsværdi). 
  
INDSTILLING 
Direktøren for Job og Økonomi indstiller til Byrådet: 
  
1. At ansøgningerne fra [adresse]. om, at Favrskov Kommune stiller kommunegaranti for et 15-
årigt fastforrentet lån på 3,0 mio. kr. og et 20-årigt fastforrentet lån på 7,34 mio. kr. optaget i KommuneKredit 
godkendes. 
2. At der opkræves en årlig garantiprovison af restgælden ultimo regnskabsåret på 0,4 %.  
  
BESLUTNING 
  
Økonomiudvalget, 21. oktober 2015: 
Fraværende: Oskar Friis 
  
Indstilles godkendt med den tilføjelse, at den årlige garantiprovision vedrørende de to lån nedsættes, hvis en 
kommende afklaring af lovgrundlaget giver mulighed for at opkræve en lavere provision. 
  
Bilag 
  
  
  
  
Byråd, 27. oktober 2015: 
Fraværende: Keld Clausen 
  
Godkendt. 
Ansøgning om kommunegaranti fra Hinnerup 
Fjernvarme 23.06.15 
710-2015-252736 
Ansøgning om kommunegaranti fra Hinnerup 
Fjernvarme 20.08.15 
710-2015-252737 
Garantiprovision - Mail fra [adresse] 
710-2015-267924 
